10.1. pielikums
iepirkuma “Siguldas novada pašvaldības objektu projektēšana un autoruzraudzība” (identifikācijas Nr. SNP 2026/87/AK) nolikumam

Līgums Nr. ___________
par projekta dokumentācijas izstrādi

	Siguldā
	Līguma datums ir tā elektroniskās parakstīšanas datums


Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, LV-2150, tās _________________, kura/š rīkojas saskaņā ar Siguldas novada pašvaldības domes 2023.gada 18.maija saistošajiem noteikumiem Nr.8 „Siguldas novada pašvaldības nolikums” (protokols Nr.7, 1.§), (turpmāk – PASŪTĪTĀJS), no vienas puses, un 
_____________________ ______________________________, reģistrācijas Nr._________________, juridiskā adrese: _______________________, tās ___________________________ personā, kurš/a rīkojas saskaņā ar ________________________, (turpmāk – IZPILDĪTĀJS), no otras puses, katrs atsevišķi turpmāk līguma tekstā saukts arī – Līdzējs, abi kopā – arī Līdzēji, pamatojoties uz Siguldas novada pašvaldības rīkotā iepirkuma “Siguldas novada pašvaldības objektu projektēšana un autoruzraudzība” (identifikācijas Nr. SNP 2026/87/AK), (turpmāk – Iepirkums), ____. daļas rezultātiem un Izpildītāja iesniegto piedāvājumu, noslēdz šādu līgumu, (turpmāk – Līgums):
1. LĪGUMA PRIEKŠMETS
1.1. IZPILDĪTĀJS apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem, ievērojot Līgumā un tā pielikumos, atbilstoši iesniegtajam piedāvājumam Iepirkumā, un Latvijas Republikas normatīvajos aktos, tai skaitā Būvnormatīvos noteiktās prasības, veikt projekta dokumentācijas izstrādi ___________________________ turpmāk – Darbs, atbilstoši Tehniskās specifikācijas (Projektēšanas uzdevumi) (1. pielikums) un Finanšu piedāvājuma (2. pielikums) prasībām, kas ir Līguma neatņemama sastāvdaļa.  
1.2. Darbu IZPILDĪTĀJS izstrādā un saskaņo atbilstoši Līgumam, Būvniecības likumam, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” un citiem normatīvajiem aktiem un noteikumiem, kas reglamentē un ir attiecināmi uz Līgumā noteiktā Darba izstrādi.
1.3. PASŪTĪTĀJS un IZPILDĪTĀJS vienojas, ka vienlaicīgi ar šī Līguma noslēgšanu tiek noslēgts Autoruzraudzības līgums, saskaņā ar IZPILDĪTĀJA iesniegto piedāvājumu iepirkumā.

2. LĪGUMA SUMMA UN NORĒĶINU KĀRTĪBA
2.1. Par savlaicīgi un kvalitatīvi izpildītu Darbu PASŪTĪTĀJS samaksā IZPILDĪTĀJAM ______________ EUR (________________ euro un __ centi) un pievienotās vērtības nodokli 21% _____ EUR (____________________ euro un __ centi), kas kopā ir _____________ EUR (_____________________ euro un __ centi), turpmāk – Līguma summa.
2.2. Līguma summā ietverti nodokļi, nodevas un visi izdevumi, kas nepieciešami IZPILDĪTĀJA saistību pienācīgai izpildei Līguma ietvaros.
2.3. Līguma summu par Darbu PASŪTĪTĀJS samaksā IZPILDĪTĀJAM šādā  kārtībā:
2.3.1. Maksājums 25% (divdesmit piecu procentu) apmērā no Līguma kopējās summas pēc Būvprojekta minimālā sastāvā izstrādes un būvatļaujas saņemšanas, par ko tiek sagatavots darbu pieņemšanas-nodošanas akts; 
2.3.2. Atlikušais maksājums 75% (septiņdesmit piecu procentu) apmērā no Līguma summas tiek veikts, kad Siguldas novada Būvvalde izdarījusi atzīmi par projektēšanas nosacījumu izpildi, un, ir parakstīts Darbu pieņemšanas-nodošanas akts.
2.4. Maksājumus saskaņā ar Līguma 2.3.1. un 2.3.2. punktiem PASŪTĪTĀJS veic ar pārskaitījumu 15 (piecpadsmit) dienu laikā no atbilstoši normatīvajiem aktiem sagatavota IZPILDĪTĀJA rēķina saņemšanas, kas izrakstīts pamatojoties uz Līguma noteikumiem vai Līdzēju abpusēji parakstītu Darba pieņemšanas – nodošanas aktu.
2.5. Rēķinu formāts un iesniegšanas kārtība:
2.5.1. Izpildītājs sagatavo grāmatvedības attaisnojuma dokumentus elektroniskā formātā (turpmāk – Elektronisks rēķins) XML formātā un nosūta uz pašvaldības e-adreses apakšadresi – EREKINI@90000048152.  Rēķina “Piezīmēs” norādīt iestādes vai struktūrvienības kods vai nosaukums. Str. _____ – ________________________;
2.5.2. Līgumā noteiktā kārtībā iesniegts Elektroniskais rēķins nodrošina Pusēm Elektroniskā rēķina izcelsmes autentiskumu un satura integritāti;
2.5.3. Elektroniskā rēķina apmaksas termiņu skaita no dienas, kad Izpildītājs, atbilstoši Rēķinu iesniegšanas norādītajai informācijai par Elektroniskā rēķina formātu, ir iesniedzis Pasūtītājam Elektronisko rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu Elektronisko rēķinu un Pasūtītājs to ir pieņēmis apmaksai.
2.6. Maksājumus PASŪTĪTĀJS veic ar pārskaitījumu uz Līgumā norādīto  IZPILDĪTĀJA kontu un uzskatāms par izpildītu pārskaitījuma dienā no PASŪTĪTĀJA  bankas konta.

3. LĪGUMA IZPILDE, TERMIŅŠ UN SANKCIJAS
3.1. Līgums stājas spēkā ar tā parakstīšanas dienu un ir spēkā līdz brīdim, kad Līdzēji ir izpildījuši visas savas šajā Līgumā noteiktās saistības.
3.2. IZPILDĪTĀJS Darbu veic ____ (______) mēnešu laikā no Līguma parakstīšanas dienas, tai skaitā:
3.2.1. Būvprojekta minimālā sastāvā izstrāde un būvatļaujas saņemšana ne vēlāk kā _________ mēnešu laikā no Līguma noslēgšanas dienas;
3.2.2. Būvprojekta izstrāde un saskaņošana (ieskaitot atzīmes par projektēšanas nosacījumu izpildi saņemšanu) ne vēlāk kā ____________ mēnešu laikā no Līguma noslēgšanas dienas.
3.3. Darba nodošana PASŪTĪTĀJAM notiek ar Darbu pieņemšanas – nodošanas aktu, kuru paraksta Līguma 15.7. punktā norādītais IZPILDĪTĀJA pārstāvis.
3.4. Saņemot dokumentāciju PASŪTĪTĀJS to izskata 20 (divdesmit) dienu laikā. Ja nav pretenziju un PASŪTĪTĀJS atzīst Darbu par atbilstošu normatīviem, šī Līguma un tā pielikumu noteikumiem, PASŪTĪTĀJS paraksta Darba pieņemšanas-nodošanas aktu.
3.5. PASŪTĪTĀJAM ir tiesības neparakstīt Darba pieņemšanas - nodošanas aktu, ja ir iebildumi par Darba atbilstību šim Līgumam, tā pielikumiem, PASŪTĪTĀJA vai normatīvo aktu prasībām, vai iebildumi par izmantotajiem materiāliem un/vai risinājumiem, standartu, tehnisko noteikumu, PASŪTĪTĀJA norādījumu neievērošanu, vai PASŪTĪTĀJAM nav iesniegti visi nepieciešamie dokumenti vai informācija, kas dotu iespēju PASŪTĪTĀJAM pārbaudīt Darba dokumentāciju un tās atbilstību šī Līguma noteikumiem. 
Iebildumu gadījumā PASŪTĪTĀJS Līguma 3.4.punktā minētajā termiņā noformē un iesniedz IZPILDĪTĀJAM rakstiski motivētu atteikumu Darba pieņemšanai – Defektu aktu.
3.6. Defektu aktā norādītos trūkumus un nepilnības IZPILDĪTĀJS novērš PASŪTĪTĀJA norādītajā termiņā bez papildus atlīdzības.
Pēc trūkumu un nepilnību novēršanas veicama atkārtota Darba nodošana Līguma 3.4. un 3.5. punktā noteiktajā kārtībā.
3.7. Defektu akts un papildus laiks trūkumu novēršanai nav uzskatāms par Līguma 3.2. punktā norādītā termiņa pagarinājumu un neatbrīvo IZPILDĪTĀJU no atbildības par termiņa kavējumu, kā arī neatbrīvo IZPILDĪTĀJU no atbildības par Darba kvalitāti un tajā ietvertajiem risinājumiem.
3.8. Ja pēc Darba pieņemšanas-nodošanas akta parakstīšanas tiek konstatētas nepilnības, pretrunas, kļūdas vai citi trūkumi, IZPILDĪTĀJS tās nekavējoties izlabo bez papildus atlīdzības.
Ja IZPILDĪTĀJS noteiktajā laikā nav veicis nepieciešamos labojumus, PASŪTĪTĀJAM ir tiesības lūgt tos veikt citai personai, un IZPILDĪTĀJS sedz šo precizējumu veikšanas izmaksas. 
Šīs PASŪTĪTĀJA tiesības neatbrīvo IZPILDĪTĀJU no Līguma 6.2. punktā noteiktā līgumsoda.
3.9. IZPILDĪTĀJS Darbu noformē sekojoši: Microsoft Office programmu failos (teksts Microsoft Word, aprēķini – Microsoft Excel). Grafiskie materiāli noformējami – gan PDF, gan Auto CAD failos. 
3.10. Darbs tiks uzskatīts par pabeigtu, kad IZPILDĪTĀJS iesniedzis dokumentāciju Būvniecības informācijas sistēmā un Siguldas novada Būvvalde veikusi atzīmi būvatļaujā par projektēšanas nosacījumu izpildi.
3.11. Uz PASŪTĪTĀJA uzdotajiem jautājumiem būvdarbu laikā IZPILDĪTĀJS atbild un PASŪTĪTĀJA uzdotos labojumus būvprojektā veic bez kavēšanās, bet ne vēlāk kā 5 (piecu) darbadienu laikā no PASŪTĪTĀJA jautājuma vai uzdevuma saņemšanas, ja PASŪTĪTĀJS nav noteicis citu termiņu.
3.12. Veiktās izmaiņas, atbilstoši Būvniecības likumam un normatīvu prasībām,  IZPILDĪTĀJS ievieto BIS un saskaņo iesaistītajās institūcijās.
3.16. Būvdarbu iepirkuma procedūras laikā IZPILDĪTĀJS uz PASŪTĪTĀJA uzdotajiem jautājumiem atbild ne vēlāk kā 2 (divu) darbadienu laikā no PASŪTĪTĀJA jautājuma nosūtīšanas elektroniski uz būvprojekta vadītāja e-pasta adresi vai IZPILDĪTĀJA e-pasta adresi.
3.17. Būvdarbu iepirkuma procedūras laikā veiktos labojumus, projekta dokumentācijas precizējumus un skaidrojumus IZPILDĪTĀJS apkopo, noformē un ievieto BIS atbilstoši normatīviem un iesniedz PASŪTĪTĀJAM 5 (piecu) darbdienu laikā no PASŪTĪTĀJA uzdevuma nosūtīšanas elektroniski uz IZPILDĪTĀJA e-pasta adresi.
4.   LĪDZĒJU SADARBĪBA
4.1. Visa veida paziņojumi, rīkojumi, apstiprinājumi, apliecinājumi, saskaņojumi un lēmumi, kas attiecas uz Līgumu, ir jānoformē rakstveidā.
4.2. PASŪTĪTĀJS un IZPILDĪTĀJS rīko kopīgas Projektēšanas vadības apspriedes, kuras protokolē IZPILDĪTĀJS un izsniedz (tajā skaitā, nosūta elektroniski) protokola kopijas apspriedes dalībniekiem 3 (trīs) darba dienu laikā pēc sanāksmes.
4.3. Par apstākļiem, kas var ietekmēt Darba kvalitāti, termiņus vai Līguma izpildi, IZPILDĪTĀJS, ne vēlāk kā 5 (piecu) dienu laikā no brīža, kad uzzina (vai tam vajadzēja uzzināt) par šiem apstākļiem, brīdina PASŪTĪTĀJA pārstāvi.
5.   PUŠU TIESĪBAS UN PIENĀKUMI
5.1. IZPILDĪTĀJS:
5.1.1. veic Darbu saskaņā ar Projektēšanas uzdevumu, ievērojot Līguma, Latvijas Republikas būvnormatīvu un normatīvo aktu prasības. IZPILDĪTĀJS, parakstot Līgumu, atzīst, ka Projektēšanas uzdevuma nosacījumi ir skaidri un, ka prasības var īstenot atbilstoši Līguma noteikumiem, nepārkāpjot Latvijas Republikas normatīvo aktu prasības;
5.1.2. veic Darbu atbilstoši vispārpieņemtai labai un kvalitatīvai nozares praksei, tas ir, pielieto tāda līmeņa profesionālas prasmes un iemaņas, uzmanību un rūpību, kas būtu pamatoti sagaidām no kvalificēta, prasmīga un pieredzējuša uzņēmēja, un pielieto tādas metodes, risinājumus un standartus, kas ir starptautiski vispārpieņemti nolūkā nodrošināt drošu, efektīvu un augsti kvalitatīvu un PASŪTĪTĀJAM ekonomiski izdevīgu Darbu;
5.1.3. apliecina, ka tam ir visas nepieciešamās un Latvijas Republikas normatīvajos aktos paredzētās atļaujas, licences, sertifikāti u.c. kvalifikāciju apliecinoši dokumenti šajā Līgumā noteikto saistību pienācīgai izpildei, kā arī atbilstošās zināšanas, kvalifikācijas, pieredzes un pietiekams skaits kvalificētu speciālistu;
5.1.4. veic Darbu Līgumā noteiktajos termiņos;
5.1.5. novērš PASŪTĪTĀJA norādītās Darba nepilnības;
5.1.6. atlīdzina PASŪTĪTĀJAM zaudējumus, kas nodarīti IZPILDĪTĀJA vainas dēļ;
5.1.7. ja būvniecības laikā tiek konstatēti papildu darbi, ko IZPILDĪTĀJS varēja konstatēt Darba sagatavošanas laikā, bet nav to paredzējis, tad finansiāli atbild par PASŪTĪTĀJAM nodarītajiem zaudējumiem;
5.1.8. ievēro un pilda PASŪTĪTĀJA likumīgās prasības;
5.1.9. nodrošina visu nepieciešamo saskaņojumu (ja nepieciešams, tad arī tehnisko noteikumu) saņemšanu;
5.1.10. atbilstoši PASŪTĪTĀJA pilnvarojumam veic visas nepieciešamās darbības Darba saskaņošanai vai akceptēšanai Būvvaldē;
5.1.11. neizpauž Līguma darbības laikā un arī pēc tā izbeigšanās Līguma izpildes laikā iegūto informāciju trešajām personām bez PASŪTĪTĀJA rakstiskas atļaujas saņemšanas, izņemot gadījumus, kas ir paredzēti un noteikti Latvijas Republikas normatīvajos aktos;
5.1.12. protokolē projektēšanas apspriedes ar PASŪTĪTĀJU;
5.1.13. IZPILDĪTĀJS 15 (piecpadsmit) darba dienu laikā pēc Līgumu noslēgšanas, iesniedz apdrošināšanas kompānijas polisi par profesionālās darbības civiltiesisko atbildību saskaņā ar Ministru kabineta 2014. gada 19. augusta noteikumiem Nr. 502 “Par būvspeciālistu un būvdarbu veicēju civiltiesiskās atbildības obligāto apdrošināšanu”.
5.1.14. Gadījumā, ja IZPILDĪTĀJS neiesniedz apdrošināšanas polisi PASŪTĪTĀJAM Līguma 5.1.13. punktā noteiktajā termiņā, tad PASŪTĪTĀJAM ir tiesības pieprasīt IZPILDĪTĀJAM maksāt līgumsodu 0,3% apmērā no kopējās Līgumcenas par katru kavējuma dienu, bet ne vairāk par 10 (desmit) % no kopējās Līgumcenas. Iepriekš minētajā gadījumā līgumsodu ietur no sekojošā rēķina.
5.1.15. Ja noslēgtā apdrošināšanas līguma termiņš tuvojas beigām, bet Darbu termiņš vēl turpinās, IZPILDĪTĀJAM ir pienākums pirms spēkā esošā apdrošināšanas līguma darbības beigām, iesniegt PASŪTĪTĀJAM jaunu apdrošināšanas līgumu ar beigu termiņu līdz Darbu termiņa beigām.
5.1.16. Pēc apdrošināšanas atlīdzības izmaksas trešajai personai IZPILDĪTĀJAM pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.
5.1.17. Jebkurus zaudējumus, kuri pārsniedz apdrošinātāja atlīdzinātos, sedz IZPILDĪTĀJS. 
5.1.18. IZPILDĪTĀJS 3 (trīs) darba dienu laikā pēc Līgumu noslēgšanas, iesniedz PASŪTĪTĀJAM darba izpildes laika grafiku ar nedēļas starpposmiem un aprakstītu pa nedēļām, un saskaņo to ar PASŪTĪTĀJU.
5.1.19. nav tiesīgs prasīt PASŪTĪTĀJAM samaksu par Projektēšanas uzdevumā paredzēto, bet IZPILDĪTĀJA neveikto Darba apjomu;
5.2. PASŪTĪTĀJS:
5.2.1. sniedz IZPILDĪTĀJAM Darba veikšanai pieprasīto informāciju un dokumentus, kas PASŪTĪTĀJAM ir pieejami;
5.2.2. kontrolē Līguma izpildi, tai skaitā, pieaicinot speciālistus.
5.3. Līdzēji nekavējoties informē viens otru par jebkādām grūtībām Līguma izpildē, kas varētu aizkavēt savlaicīgu Darba veikšanu un Līguma izpildi.
5.4. Katrs Līdzējs nekavējoties rakstveidā paziņo otram Līdzējam par visām iespējamām izmaiņām vai apstākļiem, kas var negatīvi ietekmēt Darba izpildi un kvalitāti, mainīt Līguma summu vai Darba izpildes termiņu.
5.5. PASŪTĪTĀJAM ir tiesības pieprasīt IZPILDĪTĀJAM savstarpēji saskaņotā laikā iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt Līguma summu un Darba izpildes termiņus.
5.6. IZPILDĪTĀJAM ir pienākums rakstveidā ziņot PASŪTĪTĀJAM par apstākļiem, kas kavē Līguma izpildi un var ietekmēt Līguma izpildes termiņu, 3 (trīs) darba dienu laikā no notikumu sākuma momenta, kas izraisījis aizkavēšanos.
5.7. Līdzējiem nekavējoties jāinformē vienam otru, ja konstatē, ka:
5.7.1. starp Līguma dokumentos sniegtajiem datiem ir pretrunas;
5.7.2. Līguma dokumentos sniegtie dati atšķiras no reālajiem apstākļiem;
5.7.3. ir mainījušies vai radušies jauni Pakalpojumu izpildei būtiskie apstākļi.

6. DARBA KVALITĀTE UN ATBILDĪBA
6.1. Ja PASŪTĪTĀJS neveic maksājumus par Darba veikšanu, IZPILDĪTĀJAM ir tiesības prasīt līgumsodu 0,5% apmērā no atlikušās (nesamaksātās) Līguma summas par katru nokavēto dienu, bet kopsummā ne vairāk kā 10% no Līguma summas.
6.2. Ja IZPILDĪTĀJS neveic Darbu termiņā (saskaņā ar Līguma 3.2.punktu), Darba nodošanu vai to defektu labošanu PASŪTĪTĀJA noteiktajā termiņā, PASŪTĪTĀJAM ir tiesības prasīt līgumsodu 0,5% apmērā no Līguma summas par katru nokavēto dienu.
6.3. Ja Līguma 1.1.punktā noteiktā Darba realizācijas/būvniecības procesā atklājas Būvprojekta pieņemšanas nodošanas laikā nepamanīti līdz galam neveikti projektēšanas darbi, defekti, nepilnības, Būvprojekta neatbilstība Latvijas Republikas būvnoteikumiem un būvnormatīviem, Līguma un tā pielikumu noteikumiem, par konstatētajiem defektiem, nepilnībām, nepietiekošiem projektēšanas darbiem, Līdzēji sagatavo un paraksta aktu, kurā norāda neveikto projektēšanas darbu pabeigšanas, defektu, nepilnību novēršanas termiņu, kurš nav garāks par 15 (piecpadsmit) dienām, skaitot no dienas, kad PASŪTĪTĀJS parakstījis šajā Līguma punktā noteikto aktu. IZPILDĪTĀJAM aktā norādītajā termiņā ar saviem spēkiem un uz sava rēķina jānovērš defekti un/vai nepilnības Būvprojektā (tai skaitā jāveic atkārtota saskaņošana) un jāatlīdzina PASŪTĪTĀJAM zaudējumi, ja tādi radušies saistībā ar Būvprojekta realizācijas papildus izmaksām, Būvprojekta kļūdu un/vai neatbilstības Līguma un tā pielikumu nosacījumiem. IZPILDĪTĀJA atteikuma un termiņa neievērošanas gadījumā PASŪTĪTĀJAM ir tiesības prasīt līgumsodu 0,1% no Līguma summas par katru nokavēto dienu, bet ne vairāk par 10% (desmit procentu) no Līguma summas. 
6.4. Darba sagatavošanas, būvniecības un būves garantijas laikā konstatētās kļūdas un trūkumus IZPILDĪTĀJS izlabo uz sava rēķina. Ja IZPILDĪTĀJS noteiktajā laikā neveic prasītos labojumus, PASŪTĪTĀJAM ir tiesības lūgt labojumus veikt citai personai, un IZPILDĪTĀJS sedz šo labojumu izmaksas. Šīs PASŪTĪTĀJA tiesības neatbrīvo IZPILDĪTĀJU no Līguma 6.2.punktā noteiktā līgumsoda.
6.5. Par Līguma:
6.5.1.  3.2. punktā norādīto saistību neizpildi Līgumā noteiktajā termiņā, PASŪTĪTĀJAM ir tiesības prasīt lai IZPILDĪTĀJS maksā nokavējuma procentus 0,5% apmērā par katru nokavējuma dienu, bet kopumā ne vairāk kā 10% no kopējās Līguma summas;
6.5.2. 5.1.17. apakšpunktā norādīto saistību neizpildi Līgumā noteiktajā termiņā, PASŪTĪTĀJAM ir tiesības prasīt lai IZPILDĪTĀJS maksā nokavējuma procentus 0,5% apmērā par katru nokavējuma dienu, bet kopumā ne vairāk kā 10% no kopējās Līguma summas.
6.6. Uz šī Līguma pamata aprēķinātie līgumsodi Līdzējiem ir jānomaksā 5 (piecu) darba dienu laikā, skaitot no dienas, kad Līdzējs saņēmis attiecīgu rēķinu. PASŪTĪTĀJAM ir tiesības vienpersoniski, samazināt IZPILDĪTĀJAM maksājamo atlīdzību par aprēķināto Līgumsoda summu.
6.7. Līgumsoda samaksa neatbrīvo Līdzējus no Līgumā noteikto saistību pilnīgas izpildes.

7. ZAUDĒJUMU ATLĪDZĪBA
7.1. PASŪTĪTĀJAM ir tiesības saņemt zaudējumu atlīdzību gadījumos, ja IZPILDĪTĀJS PASŪTĪTĀJA norādītajā termiņā nav novērsis atklātās kļūdas un trūkumus.
7.2. Līdzēji savlaicīgi brīdina viens otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu. 

8. LĪGUMA GROZĪJUMI, STRĪDU IZŠĶIRŠANA
8.1.	Visi Līguma papildinājumi un grozījumi stājas spēkā tad, kad tie noformēti rakstveidā un ir abu Līdzēju parakstīti. Tie ir pievienojami Līgumam un kļūst par tā neatņemamu sastāvdaļu.
8.2.	PASŪTĪTĀJAM ir tiesības veikt Līguma grozījumus saskaņā ar Publisko iepirkumu likuma 61. pantu.
8.3.         Puses var veikt būtiskus līguma grozījumus, kuru veikšana ir pieļaujama saskaņā ar Publisko iepirkumu likuma 61. panta trešās daļas 1. punktu, ja līguma izpildes gaitā radusies nepieciešamība veikt izmaiņas sākotnēji paredzētajos Darbos un/vai veikt papildu un neparedzētus Darbus:
8.3.1. izslēgt Darbus, kas sākotnēji tika iekļauti Tehniskajā specifikācijā, bet kuru apjomus nepieciešams samazināt, t.sk., dokumentācijas nepilnību dēļ vai Darbu aizstāšanas rezultātā, vai finansējuma nepietiekamības dēļ;
8.3.2. ieslēgt Darbus, kas jau sākotnēji tika iekļauti Tehniskajā specifikācijā, bet objektīvu iemeslu dēļ tos nebija iespējams precīzi noteikt vai uzmērīt un tādēļ ir nepieciešams palielināt to apjomu;
8.3.3. ieslēgt Darbus, kas sākotnēji netika iekļauti Tehniskajā specifikācijā, un tos objektīvi nebija iespējams konstatēt vai nebija iespējams paredzēt šo Darbu nepieciešamību;
8.3.4. ieslēgt papildu un neparedzētos Darbus vai mainīt Darbu apjomus, ja tie neatbilst 8.3.2. un 8.3.3. punktā noteiktajiem kritērijiem. Bet šādas izmaiņas nepieciešams veikt sakarā ar Darbu izpildes laikā veiktajām izmaiņām un bez šādu izmaiņu veikšanas Darbus nav iespējams realizēt pilnā apmērā. 8.3.2., 8.3.3. un 8.3.4. punktā minētajos gadījumos Darbu cenas tiek noteiktas atbilstoši IZPILDĪTĀJA piedāvājumā iekļauto tādu pašu vai analogu Darbu vienību cenām, vai, ja IZPILDĪTĀJA piedāvājumā analogu Darbu nav, vadoties no līdzīgu (līdzvērtīgu) Darbu vienību vidējām tirgus cenām;
8.3.5. veikt Tehniskajā specifikācijā paredzēto materiālu, izstrādājumu, iekārtu, tehnoloģisko risinājumu aizstāšanu ar citiem tehniski un kvalitatīvi analogiem (ekvivalentiem) vai labākiem materiāliem, izstrādājumiem, iekārtām, tehnoloģiskajiem risinājumiem, ja sākotnēji paredzētie un /vai IZPILDĪTĀJA piedāvājumā norādītie attiecīgie materiāli, izstrādājumi, iekārtas, tehnoloģiskie risinājumi ir novecojuši un/vai, tos aizstājot, tiks sasniegts kvalitatīvāks rezultāts, un/vai šāda aizstāšana ir pamatota ar apstākļiem, kurus IZPILDĪTĀJS objektīvi nevarēja iepriekš paredzēt (piemēram, materiāli, izstrādājumi, iekārtas, tehnoloģiskie risinājumi vairs netiek ražoti vai nav pieejami), vai to izmantošana nav iespējama no IZPILDĪTĀJA objektīvi neatkarīgu citu apstākļu dēļ. Šādā gadījumā cenas jaunajiem materiāliem, izstrādājumiem, iekārtām, tehnoloģiskajiem risinājumiem tiek noteiktas, nepārsniedzot IZPILDĪTĀJA piedāvājumā noteiktās vienības cenas materiāliem, izstrādājumiem, iekārtām, tehnoloģiskajiem risinājumiem, kurus aizstāj. IZPILDĪTĀJS sagatavo un iesniedz PASŪTĪTĀJAM Tehniskajā specifikācijā norādīto materiālu, izstrādājumu, iekārtu, tehnoloģisko risinājumu salīdzinājumu ar jaunajiem, uzrādot arī ekspluatācijas īpašību dokumentus;
8.3.6. grozīt Darbu izpildes termiņus.
8.4. Veicot grozījumus 8.3.1.-8.3.4. punktā noteiktajos gadījumos, grozījumu kopējais apjoms nevar pārsniegt 10% no līguma summas.
8.5. Par līguma izmaiņām nav uzskatāms Darbu apjoma palielinājums, kas radies, IZPILDĪTĀJAM izmainot Darbu veikšanas metodi (tehnoloģisko paņēmienu), un šādu Darbu veikšanas metodes maiņu PASŪTĪTĀJS nav pieprasījis.
8.6. Visas domstarpības un strīdus saistībā ar Darba izpildi, Līdzēji risina savstarpējās pārrunās. Ja Līdzēji nespēj strīdu atrisināt savstarpēju pārrunās, tad tiem ir tiesības katram pieaicināt vienu ekspertu, neatkarīgu, sertificētu speciālistu.

9. LĪGUMA IZBEIGŠANA UN ATKĀPŠANĀS NO LĪGUMA
9.1. Līgums var tikt izbeigts tikai šajā Līgumā noteiktajā kārtībā vai Līdzējiem savstarpēji vienojoties.
9.2. IZPILDĪTĀJAM ir tiesības vienpusēji atkāpties no šī Līguma, par to paziņojot PASŪTĪTĀJAM, ja PASŪTĪTĀJS nepamatoti, savlaicīgi un pienācīgi nav veicis kādu šajā Līgumā paredzēto maksājumu.
9.3. PASŪTĪTĀJS ir tiesīgs vienpusēji izbeigt Līgumu, 5 (piecas) kalendāra dienas iepriekš nosūtot IZPILDĪTĀJAM rakstisku paziņojumu, ja izpildās kaut viens no zemāk minētajiem nosacījumiem:
9.3.1. Darbs saskaņā ar pārbaužu rezultātiem neatbilst Projektēšanas uzdevumā un normatīvajos aktos noteiktajam;
9.3.2. IZPILDĪTĀJS nepamatoti pārtrauc Darba izpildi;
9.3.3. IZPILDĪTĀJS ir nokavējis jebkuru no Līgumā vai tā pielikumos, vai Projektēšanas sapulcēs noteiktajiem Projektu izstrādes vai to daļas izpildes termiņiem, un IZPILDĪTĀJA nokavējums ir sasniedzis vismaz 15 (piecpadsmit) kalendāra dienas;
9.3.4. IZPILDĪTĀJS neiesniedz profesionālās civiltiesiskās atbildības obligātās apdrošināšanas polisi Līguma 5.1.13. punktā noteiktajā termiņā;
9.3.5. IZPILDĪTĀJS pārkāpj Līguma 10.sadaļā noteikto kārtību Līguma izpildei piesaistīto speciālistu vai apakšuzņēmēju nomaiņai;
9.3.6. IZPILDĪTĀJS nepilda kādas citas saistības saskaņā ar Līgumu, un ja IZPILDĪTĀJS minēto saistību neizpildi nav novērsis 15 (piecpadsmit) kalendāra dienu laikā pēc PASŪTĪTĀJA rakstiska paziņojuma par šādu saistību neizpildi saņemšanas;
9.3.7. IZPILDĪTĀJS tiek atzīts par maksātnespējīgu, vai tā darbība tiek izbeigta vai pārtraukta;
9.3.8. ja IZPILDĪTĀJS līdz Līguma 3.2.punktā norādītajam termiņam bez rakstveida pamatojuma nav iesniedzis Darbu;
9.3.9. tiek konstatēts, ka IZPILDĪTĀJS veic Darbu neatbilstoši Līguma nosacījumiem; 
9.3.10. jebkurā Līguma izpildes stadijā noskaidrojas, ka IZPILDĪTĀJS nav spējīgs izpildīt Līgumā noteiktās saistības kopumā vai kādā to daļā;
9.3.11. ir uzsākta IZPILDĪTĀJA likvidācija vai reorganizācija, vai arī IZPILDĪTĀJS ir atzīts par maksātnespējīgu;
9.4. Līgumu nav iespējams izpildīt un tas nekavējoties izbeidzams, ja Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.5. Līguma 9.3. un 9.4. punktos noteiktajos Līguma izbeigšanas gadījumos IZPILDĪTĀJAM jāatlīdzina PASŪTĪTĀJAM visi ar Līguma izbeigšanu radušies tiešie zaudējumi un jāsamaksā līgumsods 10% (desmit) procentu apmērā no Līguma summas.

10. APAKŠUZŅĒMĒJU UN PERSONĀLA NOMAIŅA, JAUNA APAKŠUZŅĒMĒJA UN PERSONĀLA PIESAISTE
10.1.  Apakšuzņēmēju sarakstā (Līguma 3. pielikums) IZPILDĪTĀJS ir norādījis Līguma izpildē iesaistītos apakšuzņēmējus (t.sk. apakšuzņēmēju apakšuzņēmējus). IZPILDĪTĀJS nav tiesīgs bez saskaņošanas ar PASŪTĪTĀJU veikt IZPILDĪTĀJA piedāvājumā Iepirkumā norādītā personāla un/vai apakšuzņēmēju nomaiņu un iesaistīt papildu apakšuzņēmējus Līguma izpildē. PASŪTĪTĀJS ir tiesīgs prasīt personāla un apakšuzņēmēja viedokli par nomaiņas iemesliem.
10.2. IZPIDĪTĀJAM ir pienākums rakstiski saskaņot ar PASŪTĪTĀJU papildu personāla iesaistīšanu Līguma izpildē, pirms tiek veikta šāda personāla iesaistīšana.
10.3. IZPILDĪTĀJA Iepirkumā iesniegtajā piedāvājumā norādītā personāla nomaiņa pieļaujama tikai ar PASŪTĪTĀJA piekrišanu. PASŪTĪTĀJS nepiekrīt piedāvājumā norādītā personāla nomaiņai, ja piedāvātais personāls neatbilst iepirkuma dokumentos personālam izvirzītajām prasībām.
10.4. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.5. Pārbaudot jaunā apakšuzņēmēja atbilstību, PASŪTĪTĀJS piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad PASŪTĪTĀJS lemj par atļaujas sniegšanu IZPILDĪTĀJAM nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. 
10.6. PASŪTĪTĀJS pieņem lēmumu atļaut vai atteikt IZPILDĪTĀJA personāla nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā.
10.7. Darbu izpildes laikā PASŪTĪTĀJAM ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. IZPILDĪTĀJAM pienākums ir nodrošināt PASŪTĪTĀJA prasību izpildi par apakšuzņēmēja nomaiņu.
10.8. Ja IZPILDĪTĀJS neievēro Līguma 10.sadaļā noteikto iesaistītā personāla un apakšuzņēmēju nomaiņas kārtību, PASŪTĪTĀJS var apturēt Darbu izpildi līdz IZPILDĪTĀJS ir novērsis konstatētos pārkāpumus un Darba izpildes termiņš netiek pagarināts.
10.9. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild IZPILDĪTĀJS.

11. KONFIDENCIALITĀTE
11.1. IZPILDĪTĀJS apņemas ievērot konfidencialitāti, tajā skaitā:
11.1.1. aizsargāt, neizplatīt un bez iepriekšējas PASŪTĪTĀJA rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par PASŪTĪTĀJA darbību, kas kļuvusi IZPILDĪTĀJAM pieejama Līguma izpildes gaitā;
11.1.2. bez PASŪTĪTĀJA rakstveida piekrišanas nepubliskot vai jebkādā citā veidā trešajām personām, tajā skaitā, plašsaziņas līdzekļiem, nesniegt informāciju vai nepaust viedokli par Līguma izpildes gaitu. IZPILDĪTĀJS nodrošina, ka tā apakšuzņēmēji un darbinieki ievēro un izpilda minēto nosacījumu.
11.2. PASŪTĪTĀJS apņemas ievērot konfidencialitāti un bez IZPILDĪTĀJA rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kurus pirms šā Līguma noslēgšanas IZPILDĪTĀJS ir noteicis kā komercnoslēpumu un attiecīgi par to pirms Līguma noslēgšanas ir informējis PASŪTĪTĀJU. Jebkurā gadījumā, PASŪTĪTĀJS nevar noteikt par komercnoslēpumu Līguma priekšmetu un tā izpildes rezultātu.
11.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
11.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
11.5. Līdzēji vienojas, ka konfidencialitātes noteikumu neievērošana ir Līguma pārkāpums, kas cietušajam Līdzējam dod tiesības prasīt no vainīgā Līdzēja konfidencialitātes noteikumu neievērošanas rezultātā radušos zaudējumu atlīdzināšanu.
11.6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš. 

12. PERSONAS DATU AIZSARDZĪBA
12.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Līdzējs, kurš sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem Līdzēju darbiniekiem.
12.2. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
12.3. Līdzējs, kurš nodod otram Līdzējam fizisko personu datus apstrādei, atbild par piekrišanas iegūšanu no attiecīgajiem datu subjektiem;
12.4. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
12.5. Ja saskaņā ar piemērojamiem normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien normatīvie akti to neaizliedz.
12.6. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
12.7. Katrs no Līdzējiem ir tiesīga nekavējoties apturēt turpmāku personas datu nosūtīšanu, ja otrs Līdzējs nenodrošina datu apstrādes prasību ievērošanu (t.sk. no attiecīgā Līdzēja darbiniekiem vai Apakšuzņēmējiem), ko tai uzliek šis Līgums vai jebkādi piemērojamie normatīvie akti. Šajā gadījumā Līdzējs, kas konstatē pārkāpumu, ir tiesīga pieprasīt otra Līdzēja nodoto datu atdošanu atpakaļ un tam sekojošu datu dzēšanu no otra Līdzēja sistēmām.  
12.8. Pēc Līguma izbeigšanas vai darbības termiņa beigām, Līdzējs nodod atpakaļ no otra Līdzēja saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus un iesniedz rakstveida apliecinājumu otram Līdzējam par šā apakšpunkta izpildi.
12.9. Līdzēji apliecina, ka:
12.9.1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
12.9.2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
12.9.3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
12.9.4. bez otra Līdzēji rakstveida piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
12.9.5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
12.9.6. pēc otra Līdzēja pieprasījuma, ļaus attiecīgajam Līdzējam un uzraugošajām valsts iestādēm iekļūt telpās, kuras attiecīgais Līdzējs izmanto datu apstrādei, lai veiktu šajā Līgumā paredzēto apstrādes darbību pārbaudi.

13. NEPĀRVARAMĀ VARA
13.1. Līdzēji neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Šajā punktā nepārvarama vara nozīmē nekontrolējamu notikumu, ko Līdzēji nevar iespaidot: kari, revolūcijas, ugunsgrēki, plūdi, karantīnas ierobežojumi, preču pārvadājumu embargo u.c.
13.2. Līdzējam, kurš cietis no nepārvaramas varas, ir pienākums nekavējoties informēt otru Līdzēju. Ja Līguma turpmāka darbība nav iespējama, Līdzēji sagatavo Nodošanas — pieņemšanas aktu un IZPILDĪTĀJS saņem samaksu par visu līdz tam paveikto Darba daļu.

             14. AUTORTIESĪBAS 
14.1.  Līdzēji atzīst un vienojas, ka visa dokumentācija, kas tiek izstrādāta veicamā Darba ietvaros uzskatāma par PASŪTĪTĀJA īpašumu, un uz to tiks attiecināti šādi autortiesību tiesiskie regulējumi:
14.1.1. IZPILDĪTĀJS ar Līgumu nodod PASŪTĪTĀJAM visas mantiskās tiesības uz Darbu, tai skaitā, bet ne tikai, tiesības uz būvprojekta fiksāciju, izmantošanu, publiskošanu, izplatīšanu, reproducēšanu, tulkošanu, pārveidošanu, Autortiesību objektu izmantošanas tiesību nodošanu, kā arī kompensācijas un zaudējumu atlīdzības saņemšanu būvprojekta autortiesību pārkāpumu gadījumā u.c.;
14.1.2. PASŪTĪTĀJAM ir tiesības IZPILDĪTĀJA izstrādāto Darbu izmantot cita objekta būvniecībai vai veikt tajā izmaiņas un pielāgot to jauna objekta būvniecībai, bez papildus samaksas.
14.2. Līgumā noteiktā atlīdzība ietver pilnību atlīdzību par Autortiesību objektu izstrādāšanu. Līguma 14.1.1.punktā norādīto tiesību nodošanu PASŪTĪTĀJAM un Autortiesību objektu izmantošanu atbilstoši PASŪTĪTĀJAM nodoto tiesību apjomam.
14.3. PASŪTĪTĀJS nav tiesīgs deleģēt tiesības izmantot Līguma ietvaros radītos ar autortiesībām aizsargātos objektus trešajām personām ārpus Siguldas novada teritorijas bez saskaņošanas ar autoru.

15. IZCELSMES IEROBEŽOJUMI
15.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
15.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
15.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
15.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
15.4.1. pieprasīt attiecīgo preču vai pakalpojumu nomaiņu;
15.4.2. piemērot līgumsodu 10% apmērā no attiecīgās piegādes vērtības;
15.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
15.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

16. PĀRĒJIE NOTEIKUMI
16.1. Līguma grozījumi (t.sk. Līguma apturēšana vai izbeigšana) stājas spēkā, kad tie noformēti rakstiski un parakstīti.
16.2. Šis Līgums ir saistošs PASŪTĪTĀJAM un IZPILDĪTĀJAM, kā arī visām trešajām personām, kas likumīgi pārņem viņu tiesības un pienākumus.
16.3. Papildus Līgumam, Līdzēji apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Līdzēju tiesību realizēšanu.
16.4. Līgums, tā noteikumu saturs, kā arī visa informācija, kuru Līdzēji atklājuši viens otram uzskatāma par konfidenciālu un neatklājamu ar Līguma sagatavošanu tieši nesaistītām trešajām personām bez otra Līdzēja iepriekšējas rakstveida piekrišanas, izņemot normatīvajos aktos paredzētos gadījumus.
16.5. Pamatots pieprasījums par Darbu izpildes termiņa pagarinājumu Izpildītājam ir jāiesniedz izskatīšanai Pasūtītājam 5 (piecu) darbdienu laikā pēc Darbu izpildi kavējošu iemeslu konstatēšanas.
Neizpildot šo nosacījumu Izpildītājs zaudē tiesības pieprasīt Darbu izpildes termiņa pagarinājumu.
Darbu izpildes termiņa kavējumu Izpildītāja bezdarbības vai vainas rezultātā, Pasūtītājs var atteikt pagarināt Darbu izpildes termiņu.
16.6. Pasūtītāja pārstāvis – _________________________, tālruņa Nr. _____________, e-pasta adrese: _______________.
Pasūtītāja pārstāvis – persona, kura ir atbildīga par līguma izpildi, pieņemšanas-nodošanas akta parakstīšanu un citu jautājumu risināšanu saistībā ar Līguma izpildi.
16.7. Izpildītāja pārstāvis _______________________ - Projekta vadītājs, tālruņa Nr.__________, e-pasta adrese: __________.
Izpildītāja pārstāvis – persona, kura ir atbildīga par līguma izpildi, pieņemšanas-nodošanas akta parakstīšanu, dokumentu iesniegšanu Pasūtītājam un citu jautājumu risināšanu saistībā ar Līguma izpildi.
16.8. Gadījumā, ja kāds no Līdzējiem maina savu juridisko adresi, pasta adresi vai bankas rekvizītus, tas ne vēlāk kā 5 (piecu) kalendāro dienu laikā rakstiski paziņo par to otram Līdzējam.
16.9. Līgumam ir pievienoti zemāk uzskaitītie dokumenti, kas ir Līguma Pielikumi un tā neatņemamas sastāvdaļas:
16.9.1. Tehniskā specifikācija (Projektēšanas uzdevumi) (1.pielikums);
16.9.2. Finanšu piedāvājums (2.pielikums);
16.9.3. Apakšuzņēmēju saraksts (3.pielikums).
16.10. Līgums ir sagatavots latviešu valodā elektroniskajā vidē.
16.11. Parakstot Līgumu, Līdzēji apliecina, ka ir iepazinušies ar Līguma noteikumiem, un apņemas tos pildīt un ievērot.
17.  LĪDZĒJU JURIDISKĀS ADRESES UN REKVIZĪTI
	Pasūtītājs
	Izpildītājs

	Siguldas novada pašvaldība
Reģ. Nr. 90000048152
Juridiskā adrese: Pils iela 16, Sigulda,
Siguldas novadā, LV-2150
Banka: a/s „SEB Banka” 
Konts: LV15UNLA0027800130404
e-pasta adrese: pasts@sigulda.lv 

	 ________________
Reģ. Nr. _____________
Juridiskā adrese:_________________________
Banka:_________________________________
Konts:_________________________________
e-pasta adrese:__________________________




* Dokuments parakstīts ar drošu elektronisko parakstu un satur laika zīmogu

